Glesyn serennog

Glöyn byw sy'n perthyn i urdd y Lepidoptera yw glesyn serennog, sy'n enw gwrywaidd; yr enw lluosog ydy gleision serennog; yr enw Saesneg yw Silver-studded  Blue, a'r enw gwyddonol yw Plebejus argus. Geiriadur enwau a thermau  ar Wefan Llên Natur. Adalwyd 13/12/2012. Yng ngwledydd Prydain mae hi bellach yn eitha prin gan fod ei chynefin wedi cael ei ddifa dros y blynyddoedd.

Lliw
Mae'r sêr yn enw i'w gweld oherwydd y smotiau arian-metalig glas sydd i'w canfod ar isadain ei adenydd ôl. Lliw'r fenyw ydy brown tywyll gyda smotiau oren ar ymylon ei hadenydd, gydag ychydig o las arni mewn rhai ardaloedd.

Cynefin
bawd|Gleision serennog yn paru ar y Gogarth, Gwynedd, gan Elun Williams.Ei hoff gynefin yw rhostiroedd a gweundiroedd, yn enwedig caeau ar dir calchog a thywynnau glan y môr. Ar wahân i dde Lloegr, fe'i ceir yn Norfolk, Suffolk, Dyfnaint, Cernyw a Chymru. Mae'n eithaf llewyrchus yn Ewrop ac Asia - hyd at Japan.
Bwyd
Ei hoff fwydydd yw Grug Calluna vulgaris, Erica cinerea, Erica tetralix a gwahanol fath o eithin: Ulex. Ar weundiroedd: Lotus corniculatus, Helianthemum nummularium, Hippocrepis comosa a Teim Thymus serpyllum.

Cyffredinol
Gellir dosbarthu'r pryfaid (neu'r Insecta) sy'n perthyn i'r Urdd a elwir yn Lepidoptera yn ddwy ran: y gloynnod byw a'r gwyfynod. Mae'r dosbarthiad hwn yn cynnwys mwy na 180,000 o rywogaethau mewn tua 128 o deuluoedd.

Wedi deor o'i ŵy mae'r glesyn serennog yn lindysyn sy'n bwyta llawer o ddail, ac wedyn mae'n troi i fod yn chwiler. Daw allan o'r chwiler ar ôl rhai wythnosau. Mae pedwar cyfnod yng nghylchred bywyd glöynnod byw a gwyfynod: ŵy, lindysyn, chwiler ac oedolyn.
Gweler hefyd
 Rhestr gwyfynod a gloynnod byw
 Cymdeithas Edward Llwyd a Llên Natur

Cyfeiriadau

Categori:Gloynnod byw Cymru
Categori:Gloynnod byw glas
Categori:Gloynnod byw melyn